**ИНФОРМАЦИЈА О ИЗОСТАНКУ ОБАВЕШТЕЊА О НАДЗОРУ**

Сектор туристичке инспекције обавештава све привредне субјекте (правна лица, предузетници и физичка лица) који обављају делатност и пружају услуге у области туризма и угоститељства да их туристички инспектори неће у писаном облику обавештавати о инспекцијском надзору:

- када у налогу поред осталог имају и контролу издавања прописаних рачуна;

- када у налогу имају контролу евиденције гостију у објектима за смештај;

- када у налогу имају контролу пружања услуга туристичких професија и услуга на јавним скијалиштима;

- када у налогу за инспекцијски надзор туристичких агенција имају контролу евиденције уговора с трећим лицима којима је поверено извршење услуга из програма путовања, евиденције продатих туристичких путовања и евиденцију података о издатим гаранцијама путовања.

У складу са чланом 17. Закона о инспекцијском надзору, туристички инспектори ће отпочињати надзор без писаног обавештавања надзираног субјекта, због тога што би обавештавање умањило остварење циља инспекцијског надзора.